Books are not only to read but also to refine Drinking Water | படிக்க மட்டுமல்ல... குடிநீரை சுத்திகரிக்கவும் பயன்படும் புத்தகம்!
செய்திகள் பல்சுவை Advertisement Posted Date : 11:58 (19/08/2015)	Last updated : 13:28 (19/08/2015)	படிக்க மட்டுமல்ல... குடிநீரை சுத்திகரிக்கவும் பயன்படும் புத்தகம்!
அறிவை வடிகட்டி அதிலுள்ள அழுக்குகளை அகற்றி, அதனைச் சுத்திகரிக்கும் கருவியாகவே மனித சமுதாயம் புத்தகங்களை அறியும். பனையோலைகளில் எழுதப்பெற்று, அவை நூல் கொண்டு அறுத்துக் கட்டப்பட்டதனாலேயே, நூல் எனும் பெயர் பெற்றவை புத்தகங்கள். அந்த நூல் வடிவம் தொடங்கி, இன்று நாம் ‘கிண்ட்ல்’ வரைப்பட்டிகையில் வாசிக்கும் மின்னூல் வரை தன் வடிவத்தைத் தக்கபடி மாற்றி மாற்றித் தன் இன்றியமையாமையை பறைசாற்றி வருகின்றன புத்தகங்கள். இந்நிலையில், அறிவைச் சுத்திகரிப்பது மட்டுமன்றி, தண்ணீரையும் சுத்திகரிக்கப் பயன்படும் புத்தகங்களைத் தயாரிக்கத் தொடங்கியுள்ளது, நியூயார்க்கை சேர்ந்த ‘வாட்டர் இஸ் லைஃப்’ நிறுவனம்.
இதன் முக்கிய சிறப்பம்சம் யாதெனில், தண்ணீர் குறித்த விழிப்புணர்வு வாசகங்கள் அச்சடிக்கப்பட்ட இந்தப் புத்தகம், ஆப்பிரிக்க-அமெரிக்கப் பழங்குடி மக்கள் பேசும் ‘ஸ்வஹெய்லி’ மொழியில் தன் சொற்களைக் கொண்டுள்ளது என்பதேயாகும். இத்தனைக்கும் மேலாக, மிகக் குறைந்த செலவில் இப்புத்கத்தைத் தயாரித்துவிட முடியும் என்பது, இதன் எதிர்காலச் சந்தைத்தேவையைத் தெளிவுறுத்துகிறது. தற்சமயம் கைவினைப் பொருளாகத் தயாரிக்கப்படும் இப்புத்தகம், தயாரிப்பு விரிவாக்கத்திற்காக இயந்திரமயமாக்கப்படலாம் என்கின்றனர் குழும விஞ்ஞானிகள். இதற்காகத் தங்கள் வலைதளமான pagedrinkingpaper.com இல் நிதி திரட்டி வருகின்றனர். தன் புதுமையாலும், மலிவான விலையாலும் இந்தப் புத்தகம் மக்களிடையே பெருத்த வரவேற்பைப் பெறும் என நம்பிக்கைத் தெரிவிக்கின்றனர் ’வாட்டர் இஸ் லைஃப்’ நிறுவனத்தினர்.
video link - https://www.youtube.com/watch?t=18&v=qYTif9F188E	View Comments